Előterjesztés

Fácánkert Község Önkormányzata Képviselő-testületének

2014. február 5. napján tartandó ülésére

Tárgy: Fácánkert község polgármesterének cafetéria-juttatása 
Előterjesztő és előadó: dr. Varga Katalin jegyző   

Tisztelt Képviselő-testület!

A 2014. január 27. napján tartott együttes ülésre részletes előterjesztés készült az úgynevezett cafetéria-juttatás rendszeréről. Az együttes ülésen a testületek döntöttek a közös hivatal alkalmazottai tekintetében a keretről, melynek minimális összege bruttó 193.000 forint, maximális összege bruttó 200.000 forint a 2014. évre.
A polgármesteri tisztség ellátásának egyes kérdéseiről és az önkormányzati képviselők tiszteletdíjáról szóló 1994. évi LXIV. törvény 13.§ (1) bekezdése szerint a közszolgálati tisztviselőkről szóló 2011. évi CXCIX. törvény cafetéria-juttatásról rendelkező 151.§-ának hatálya a polgármesteri foglalkoztatási jogviszonyra is kiterjed. A polgármesterre e tekintetben a köztisztviselőkkel azonos szabályok vonatkoznak, mindezek ellenére külön határozatban, összegszerűsítve kell megállapítani esetében a cafetéria-jutatás éves keretét.
Kérem a képviselő-testületet, hogy fogadja el az alábbi határozatot.

Határozati javaslat

a polgármester 2014. évi cafetéria-juttatása

Fácánkert Község Önkormányzatának Képviselő-testülete Orbán Zsolt polgármester 2014. évi cafetéria-juttatását 200.000 forint összegben állapítja meg, mely tartalmazza a juttatás járulékait is. 
Felelős: dr. Varga Katalin jegyző
Határidő: folyamatos 2014. december 31-ig 
Fácánkert, 2014. január 31.

